去東林寺詩
作者：曹汾
朝代：唐

paragraphs: 峯頭不住起孤煙，池上相留有白蓮。
塵網分明知束縛，更須騎馬別林（「林」字，《金石錄補》作「雲」。
）泉。
（見《古刻叢鈔》。
以《槐盧叢書》本《金石錄補》參校之。
）（〖1〗詩下原署「會昌三年七月十三日祕書省正字曹汾題」十七字。
〖2〗陶宗儀《古刻叢鈔》：此詩在曇玭碑陰，塵土昏塞，無知之者。
至和三年春二月，陳國袁陟來遊山，徧抉奇跡，始發其晦。
東林詩多矣，未有如此篇之意遠而美者，因題以永之。
汾，開成四年崔蠡下進士，後爲中書舍人，戶部侍郎、忠武軍節度使，實丞相確之弟也。
）。